In 't nuujs - Midde-Oeste

2020
11 november
Prins Chalifa bin Salman al-Chalifa, premier van Bahrein saer de ónaafhenkelikheid in 1971, sjtörf op 84-jäörige laeftied.De Standaard - Langstzittende premier ter wereld overleden

7 november
De Vereinigde Arabische Emirate make hun sjtraofrech liberaalder. Alcoholgebroek, samewoene en zelfmaord waere gedecriminaliseerd, en iervraak weurt vanaaf noe es maord behanjeld.Al Jazeera English - UAE announces relaxing of Islamic laws for personal freedoms

29 september
Emir Sabah al-Ahmad al-Jaber al-Sabah van Koeweit sjtörf op 91-jäörige laeftied.De Standaard - 91-jarige emir van Koeweit overleden

12 september
D'n Iraanse worstelaer Navid Afkari weurt opgehange. De officieel verdènking is maord, meh väöl luuj gaon oet van e politiek perces.CNN - Iranian champion wrestler Navid Afkari executed despite international campaign

13 augustus
Israël en de Vereinegde Arabische Emiraote kundege aon hun betrèkkinge te normalisere.CNN - Israel and the UAE establish 'full normalization of relations,' Trump says

5 augustus
Bie twie zjwaor explosies inne have vanne Libanese huidjstad Beiroet valle zikker 157 doeje en viefdoezend gewónde. De óntploffing woort veroerzaak door 'ne groete wieväölheid opgesjlage ammoniumnitraat.Al Jazeera - 'LIVE: France's Macron says Lebanon aid won't go to the 'corrupt'

20 april
In Israël vörmp de zittende premier Benjamin Netanyahu 'n noedcoaltie mit Benny Gantz. Hiemit kómp 'n èndj aan 'n lang politieke patsjtèlling.De Standaard - Netanyahu krijgt steun voor regering, maar moet volgend jaar macht afstaan

10 jannewarie
Sultan Qaboes van Oman sjtörf op 79-jäörige laeftied. Hae haet 't landj vieftig jaor geregeerd en weurt opgevolg door de 65-jäörigen Haitham.Al Jazeera - Oman's Sultan Qaboos dies aged 79: State media

8 jannewarie
 Es vergeljing veur d'n aanval op ziene generaal vuurt Iran rakètte aaf op Amerikaanse bases in Irak.CNN.com - Iran attacks bases housing US troops
 'n Oekraïens vleegmesjien sjtort denaer kortbie Teheran. Alle 176 inzittende kómme óm, 't groetste deil zeen Iraanse sjtaotsbörgers.Al Jazeera English - 'No survivors' after Ukrainian airliner crashes near Tehran Later blik 't mesjien bie óngelök door lochaafwaergesjöt te zeen naergehaold.

3 jannewarie
D'n Iraanse ginneraal Qasem Soleimani kump op 62-jäörige laeftied óm in 'n actie van de Amerikaanse lochmach. Heer vaor in e konvooj bie 't vleegveld van Baghdad.CNN.com - Iran's top general Soleimani killed in US airstrikeNu.nl - Wie was de gedode Iraanse generaal Qassem Soleimani?

2019
16 december
Ridouan T., groete naom in d'n Amsterdamse 'mocromafia' en de miesgezochde krimmeneel vaan Nederland, weurt in Dubai gearresteerd.Nu.nl - Meest gezochte crimineel Ridouan T. is opgepakt in Dubai

27 oktober
Aboe Bakr al-Baghdadi, de veurman van terreurbewaeging IS, kump in Syrië óm bie 'n actie van Amerikaanse commando's.

9 oktober
Turkieë begintj 'n invasie in 't naorde van Syrië óm de Koerdische laegers dao te bekampe.

17 september
In Israël zeen veur d'n twiede kier in e jaor parlemèntsverkezinge, naodet de ierste neet tot de vörming van 'n regering leide.

14 september
'nen Aanval mit drones op twie olie-insjtallaties in de Saoedische provincie Boegjah lègk e groet deil van de Saoedische olieproductie sjtil.

9 april
De zittende premier Benjamin Netanyahu wintj de verkezinge in Israël. Zien Likoedpartie krieg zjus get mie sjtumme es de Blauwwitte Partie van Benny Gantz.CNN.com - Netanyahu set for fifth term as Israel's leader as rival concedes defeat

23 miert
De Syrische Democratische Tróppe melle de val van Baghoez, de lèste plaatsj die nog in han van IS waor. Hiemit is zelf oetgerope kalifaat van de terreurgróp definitief gevalle.CNN.com - ISIS has lost its final stronghold in Syria, the Syrian Democratic Forces says

21 fibberwarie
Kórtbie de Syrische sjtad Raqqa, 't veurmalige bolwirk van terreurorgenisasie IS, weurt e massagraaf mit 3.500 lichame gevónde.Nu.nl - Massagraf met 3.500 lichamen ontdekt bij voormalig IS-bolwerk Raqqa

4 fibberwarie
Paus Franciscus bezeuk de Vereinigde Arabische Emirate. Hae is daomit d'n ierste paus oets dae nao 't Arabisch Sjiereilandj geit.Al Jazeera - Pope in UAE: Reject wars in Yemen, Syria, Iraq and Libya

2018
18 september
Veur de kus van Syrië weurt e Róssisch vleegmesjien denaergesjote.

24 juni
't Vaarverbod veur vrouwluuj in Saoedi-Arabië weurt opgeluf.Al Jazeera English - Saudi women hit the road as driving ban is lifted

14 mei
Presidentj Donald Trump verplaatsj de Amerikaanse ambassaad in Israël van Tel Aviv nao Jeruzalem. Dees verplatsjing is henjig controversieel, ómdet Jeruzalem volgens 't internationaal rech neet gans bie Israël huurt.CNN.com - US set to break with tradition and open embassy in Jerusalem Bie proteste oppe grens tösje de Gazasjtrook en Israël kómme 58 Palestiene óm 't laeve, mier es 2.700 zien gewóndj geraak.GLOBALINFO - Gaza/Israël: 58 doden, 2400 gewonden in een dag

14 april
De westerse coalitie veurt 'n aantal bómbardeminte op Syrische regeringsdoele oet, es vergeljing veur de gifgaasaanval dae 't rezjiem ieder taege zien eige börgers deeg.CNN.com - US, UK and France strike Syria

30 miert
Bie gevechte tösse Palestiene en Israelische soldate oppe grens vanne Gazasjtrook zien zeker vief demonstrante gedoed, 365 luuj raakde gewóndj.NRC Handelsblad - Doden en gewonden bij massaprotest Gazastrook

18 fibberwarie
In Iran sjtort e vleegmesjien op waeg van Teheran nao Yasuj denaer. Alle 66 inzittende kómme óm.Al Jazeera English - Aseman Airlines plane crash kills 66 in central Iran

20 jannewarie
Törkieë begint 'n offensief in de Naord-Syrische provincie Afrin, óm de separatistische Koerdische YPG te verdrieve.Al Jazeera - Erdogan: Operation in Syria's Afrin has begun

2017
9 december
De Irakese premier Haider al-Abadi verklaort det d'n aorlog taege IS in zien landj is aafgelope. De terreurbewaeging zouw gein controle mier höbbe euver Irakees gróndjgebeed.De Standaard - ‘Oorlog tegen IS in Irak is beëindigd’

6 december
D'n Amerikaanse president Donald Trump erkèntj Jeruzalem es óngedeilde huidsjtad van Israel. Dit leide tot groete proteste inne Arabische waereld.Nu.nl - Verenigde Staten erkennen Jeruzalem officieel als hoofdstad van Israël

4 december
De veurmalige president van Jeme, Ali Abdullah Saleh, weurt vermaord door Houthi-rebelle.RTL Nieuws - Staatstelevisie Jemen: oud-president Saleh gedood

24 november
Inne Egyptische kösplaats Arish weure bie 'n moskee bómme tot óntploffing gebrach. Op det moment waor 't vriedaagmiddaaggebed ane gang. Luuj, die de moskee kóste óntvlöchte, woorte naergesjote. D'n aansjlaag is opgeëis door Islamitische Sjtaot en waor gerich op soefi's.Yahoo News - Attack on mosque in Egypt's Sinai kills at least 184: state media 

12 november
Op de grens tösse Iran en Irak vèntj 'nen aerdsjöddel plaats mit 'n krach van 7,3 op de MM-sjaol. Daobie valle zaeker viefhónjerd doeje.

17 oktober
De Syrische Democratische Tróppe vereuvere de leste verzatshaerde in Raqqah. Hiemit höbbe ze IS zien (veurmaolige) huidsjtad gans ingenome.CNN.com - The fall of Raqqa: What comes next for the devastated city -- and for ISIS

16 oktober
't Iraaks laeger vereuvert Kirkoek op de Koerde, die 't ieder van IS hadde gepak.Al Jazeera English - Baghdad: Iraqi forces in full control of Kirkuk

25 september
De regering van Iraaks Koerdistan hilt e rifferendum euver ónaafhenkelikheid.

31 augustus
De sjtrategische Naord-Irakese sjtad Tel Afar weurt heraoverd op Islamitische Sjtaot.NRC Handelsblad - ‘Tel Afar bevrijd van Islamitische Staat’

11 augustus
In 't Israelische Haifa sjtörf holocausteuverlaevende Yisrael Kristal op 113-jäörige laeftied es aadste man oppe waereld.De Limburger - Oudste man ter wereld (113) overleden

9 juli
De Irakese sjtad Mosoel weurt heraoverd op terreurorgenisasie Islamitische Sjtaot.[https://www.nytimes.com/2017/07/09/world/middleeast/mosul-isis-liberated.html New York Times -
 Iraqi Prime Minister Arrives in Mosul to Declare Victory Over ISIS]

18 juni
't Irakese laeger begintj aan 't lètste óngerdeil van 't offensief in de binnesjtad van Mosoel. De historische wiek is 't lètste bolwerk van IS.AD - Iraaks leger bestormt laatste ‘IS-wijk’ in Mosul 

7 juni
In Teheran vènje twelf luuj d'n doed bie geliektiejige aansjlaeg taegen 't Iraans parlemènt en 't mausoleum veur Ruholla Chomeini. 'nen Drieden aansjlaag weurt veurkómme. IS eis de aansjlaeg op.

6 juni
De Syrische oppositie begintj aan 'nen aanval op Raqqah, de hoofsjtad en eint van de lèste bolwerke van IS.

5 juni
Diverse Arabische lenj verbreke hun benj mit Qatar ómdat dit landj terroristische gróppe zouw óngersjteune en benj zouw óngerhauwe mit Iran.

19 mei
Hassan Rouhani weurt herkaoze tot presidentj van Iran.

15 april
In 'n veursjtad van Aleppo weurt 'nen aansjlaag op e böskonvooj geplaeg. Volgens de sjtaotsmedia is dit 't werk van terroriste.

14 april
In Jeruzalem woort 'nen Britse sjtudent doedgesjtaoke. D'n daoder is 'ne Palestien mit psychische perbleme en woort opgepak.

7 april
De Vereinigde Sjtaote veure 'ne raketaanval oet op 'n Syrische lóchmachbasis, kórtbie de sjtad Homs. Dit is 'n vergeljingsactie veur d'n aanval mit sjemische wapes op börgerluuj, waobie mier es zaevetig luuj óm 't laeve kwame. Dizzen aanval is ouch de iersten direkten aanval op de tróppe van de officiële regiering van Bashar al-Assad in zès jaore.NRC Handelsblad - Verenigde Staten vallen luchtmachtbasis Syrië aan Achtien luuj kwame óm 't laeve.The Wall Street Journal - Rebels Hail U.S. Strike, Syria Says 16 Killed

17 miert
Israël bómbardeert versjillende posities van terreurorgenesasie Hezbollah in Syrië. Anger bómbardemente weure op de hoofsjtad Damascus oetgeveurd.

8 miert
In de Irakese sjtad Tikrit kómme 26 luuj óm bie 'ne zelfmaordaansjlaag.

2 miert
't Syrische leger haet vólges de Russische minister van Defensie Segej Sjojgoe de sjtad Palmyra truukveraoverd op IS.

16 fibberwarie
Bie 'nen bómaansjlaag op 'n Sjiitische wiek in de Irakese hoofsjtad Bagdad kómme 48 luuj óm 't laeve. De aansjlaag is ópgeëis door d'n Islamitische Sjtaot.

19 jannewarie
In de Iraanse hoofsjtad Teheran sjtort 'ne wolkekrabber in nao 'nen brandj. Dèrtig brandjwaermanne kómme hiebie óm 't laeve. 

9 jannewarie
Op 't Egyptische sjiereilandj Sinaï kómme ach luuj óm bie 'ne zelfmaordaansjlaag.

8 jannewarie
 Bie 'nen bómaansjlaag in Sadr City, 't noordoestelike deil van de Irakese hoofsjtad Bagdad, valle twelf doeje en 26 gewónje. IS haet d'n aansjlaag opgeëis.
 Bie 'nen aansjlaag mit 'ne vrachwage in Jeruzalem sjtorve veer Israelische soldaote. Vieftien angere rake gewóndj. Vólges d'n Israelische premier Benjamin Netanyahu is d'n daoder 'nen aanhenger van de terreurmilitie IS.Ynetnews.com - Four IDF soldiers murdered in terror attack in Jerusalem's East Talpiot
 Ali Rafsanjani, de vreugere presidentj van Iran, sjtörf op 82-jäörige laeftied.The Guardian - Rare show of dissent in Iran as millions mourn ex-president Rafsanjani

2 jannewarie
Bie 'nen bómaansjlaag in Sadr City, 't noordoestelike deil van de Irakese hoofsjtad Bagdad, valle 32 doeje.

2016
31 december
Bie 'nen bómaansjlaag in Bagdad, Irak, valle 25 doeje en vieftig gewónje.

25 december
E Róssisch vleegmesjien op de vlöch van Sotsji nao Syrië veróngeluk en sjtort denaer in de Zjwarte Zie. Hiebie kómme 92 luuj óm 't laeve, wao-ónger 64 van 't waereldbereumde Aleksandrovkoar.NRC Handelsblad - Russisch militair vliegtuig van de radar verdwenen

6 november
De Koerdisch-Arabische alliantie (YPG) begintj mit 'n offensief taege ar-Raqqah, de residentie van 't IS-kalifaat.

28 september
Shimon Peres, de gewaeze presidentj van Israel, sjtörf op 93-jäörige laeftied.

17 juni
't Iraaks laeger pak de sjtad Falloedzjah, saer 2014 in henj van IS, trök.Al Jazeera English - Iraq: PM Abadi declares victory over ISIL in Fallujah

27 miert
't Syrisch regeringslaeger vereuvert de aw sjtad Palmyra op IS.

27 fibberwarie
In Syrië geit e besjtandj tösje de Syrische regering en de oppositie in. Islamitische Sjtaot is hie neet bie betrokke.

29 jannewarie
In Genève beginne daor de VN geleide besjpraekinge tösse 't Syrisch bewèndj en de oppositie.

2 jannewarie
Saoedi-Arabië executeert 47 veroerdeilde veur terrorisme. Veural de executie van de sjiitische geistelike Nimr al-Nimr wèk groete proteste op, ómdet ze volgens taegesjtanjers politiek gemotiveerd is.

2015
13 november
Koerdische militante (pesjmerga) pakke de sjtad Sindzjar trök op IS.

31 oktober
E Russisch passageersvleegmesjien sjtort denaer in de Egyptische Sinaïweuste. Alle 224 inzittende kómme óm. IS claimp 't mesjien te höbbe denaergehaold.

7 oktober
Rösland vilt Irak en Syrië binne in samewèrking mèt Iran en de Assad-regiering; zie vechte daorum ouch neet allein tege d'n Islamitische Staot, mer ouch tege rebelle.Tom Vennik, 'Als de Russische bommen vallen, zijn de VS overdonderd' oet de Volkskrant, 10 oktober 2015

24 september
Bie de jäörliksen hadzj in Mina bie Mekka brik paniek oet, wat in de minsjemassa zörg veur minstes 1.100 doeje.

23 augustus
Militante vaan Islamitische Staot (IS) verwoeste d'n iewenawwen tempel vaan Baal Shamin, dae op de Waereldirfgoodlies vaan UNESCO stoont, in de Syrische rewienestad Palmyra.

14 juli
Nao maonjelang óngerhanjelinge sjlut Iran 'n akkaord mit de internationaal gemeinsjap. Dit akkaord mót de óntwikkeling van kernwaopes in 't landj ónmeugelik make; in ruil waere de economische sancties opgeluf.CNN.com - Deal reached on Iran nuclear program, diplomats say

26 juni
Op 't sjtrand van Sousse in Tunesië, op e Frans febrik en in 'n sjiitische moskee in Koeweit waere óngevaer geliektiejig terroristische aansjlaeg geplaeg. D'n aansjlaag in Tunesië weurt de kómmenden daag opgeëis daor Islamitische Sjtaot.

2 april
In Lausanne weurt 'n euvereinkóms bereik tösje Iran en de internationaal gemeinsjap. Me sjtump in mit wiedgaond internationaal toezich op en ómboew van Iraanse nucleair installaties taegeneuver oplufting van de sancties en embargo's die taege 't landj zeen ingesjtèld.CNN.com - Iran nuclear deal framework announced

17 miert
Bie de parlemèntsverkezinge in Israël wènne de rechse partieje, in 't bezunder de Likoedpartiej van de zittende premier Benjamin Netanyahu.

22 jannewarie
Keuning Abdoellah bin Abdoelaziz as-Sa'oed van Saoedi-Arabië sjtörf op 90-jäörige laeftied. Hae weurt opgevolg daor zie haufbroor Salman bin Abdoelaziz as-Saoed.NOS.nl - Koning Abdullah van Saudi-Arabië overleden

2014
10 september
D'n Amerikaanse presidentj Barack Obama prizzenteert in 'n kemissie veur de Amerikaanse tv zien aanvalsplan taege IS. Hieveur zal hae ouch baove Syrisch gróndjgebeed bombardemènte oetveure.

26 augustus
Op Egyptisch initiatief sjlete Israël en Hamas e lankdoerig besjtandj, wat 'n èndj mót make aan de recènte kreeg in de Gazasjtroek.

14 augustus
Ónger zjwaoren drök trejt Noeri al-Maliki aaf as premier van Irak. De hujege börgeroorlog mit de extremistische Islamitische Sjtaot weurt deils zien autoritair hèlding verwete.CNN.com - Iraqi PM al-Maliki resigns

10 juni
Sjtriejers van 't Islamitisch Fróntj van Irak en de Levantj (ISIS) pakke de Iraakse sjtad Mosoel. Einen daag later vilt ouch Tikrit.Al Jazeera English - Iraqi city of Tikrit falls to ISIL fighters

7 april
De Nederlandse paoter Frans van der Lugt weurt in Syrië vermaord.

11 jannewarie
D'n Israëlischen ex-militair en ex-politicus Ariel Sharon sjtörf op 85-jäörige laeftied. Hae laog al ach jaor in coma.

2013
14 juni
Hassan Rohani weurt tot de nuje presidèntj van Iran gekaoze. Van alle door de geiselike toegelaote kandidate gelt hae as de mies progressieve.

22 jannewarie
In Israël zeen verkezinge veur 't parlemènt. De Likudpartie van premier Benjamin Netanyahu verluus sjterk meh blief mit 31 zedele de groetste; de linkse partieje winne get.CNN.com - In Israel, Netanyahu's party wins but centrists flex muscle, polls show

2012
29 november
Presidentj Mahmoed Abbas van de Palestiense Autoriteit deit e succesvol verzeuk óm Palestina bie de Vereinigde Naties te doon erkinne as woernummerssjtaot.CNN.com - U.N. approves Palestinian "observer state" bid

18 juli
Bie 'nen aanslaag in Damascus kómme de Syrische minister en óngerminister van defensie óm; dae lèste is president Assad ziene zjwaoger.CNN.com - Top Syrian officials killed in major blow to al-Assad's regime

4 juli
De Palestiense Autoriteit deit 't liek van Yasser Arafat oetgrave naodat aonwiezinge zien gevónge dat hae is vergiftig.Al Jazeera - Abbas calls for Arafat death investigation 

21 mei
In San'a', de hoofsjtad van Jeme, weurt aan de veuraovendj van de nationale fiesdaag 'ne zelfmaordaansjlaag geplaeg. Hiebie valle zaeker 96 doeje en väöl gewónje.Al Jazeera English - Yemen marks National Day after deadly bombing

2 miert
In Iran weure parlemèntsverkezinge gehawwe. 't Liekent drop dat de ultraconservatieve van ayatollah Chamenei wènne ten kóste van de partiej van presidentj Mahmoed Ahmedinedjad. Ómdat de hervörmers zeen boetesjpael gezat, waere dees verkezinge in de westerse waereld as ónierlik gezeen.Al Jazeera English - Iran election's initial results trickle in

2011
27 november
D'n Arabische Liga nump mit 19 op 22 sjtumme sancties taege Syrië aan.Al Jazeera English - Arab League approves Syria sanctions

23 november
De president van Jeme, Ali Abdoellah Salih, is in ar-Rijaad um dao dan toch 't verdraag te óngerteikene womit hae aafsjtandj deit van de mach.Al Jazeera English - Yemen leader in Saudi (sic) for power-transfer deal

22 oktober
Sultan bin Abdoelaziez as-Sa'oed, kroenprins vaan Saoedi-Arabië en broor van keuning Abdoellah, sjtörf op 83-jäörige laeftied.Al JAzeera English - Heir to Saudi throne Crown Prince Sultan dies

7 oktober
De Nobelpries in de vrei geit nao de Liberiaanse Ellen Johnson-Sirleaf (presidentin van dat landj) en Leymah Gbowee zoewie nao de Jemenitische Tawakkul Karman, óm hunne sjtried veur vrouwerechte.NobelPrize.org - Paersberich

2 september
 De Europese Unie sjtilt 'n olieboycot in taege Syrië, oet protes taege minsjerechtesjènninge door 't rezjiem.BBC News - EU steps up Syria sanctions with ban on oil imports
 Veuroetloupendj op e te versjiense rapport euver 't flotilla-incidènt van 2010 sjort Turkije de samewirking mit Israël op.Al Jazeera English - Turkey downgrades ties with Israel

31 juli
De Syrische regering begèntj 'n offensief taege Hama, 'nen haerd van verzèt taege presidèntj Basjar al-Assad.Al Jazeera English - Deadly Syrian crackdown continues

2 fibberwarie
Nao massaal proteste ouch in Jeme kunjig presidentj Ali Saleh aan zich neet herkeesbaar te sjtille en de mach neet aan ziene zaon euver te drage.Al Jazeera English - Yemen president not to extend term

1 fibberwarie
Keuning Abdoellah II van Jordanië óntsjleit zien regering nao daag van sjtraotproteste.Al Jazeera English - Jordan's king sacks cabinet

2010
2 december
Bie Haifa in Israël brèk 'ne bósbrandj oet dae e paar daag zal dore en versjillende doeje zal eise.

27 september
De boewsjtop van Israël op de Westelike Jordaankantj löp aaf. Me haet noe strank veur 't sjtoppe van de vreidesóngerhanjelinge.CNN.com - Construction restarts at West Bank settlement sites

2 september
Ónger ospicië van Barack Obama begènne Israël (in de persoen van premier Benjamin Netanjahu) en de Palestiene (i.c. presidint Mahmoed Abbas) saer jaore weer aan vreidesbesjpraekinge.CNN.com - Israeli-Palestinian conflict takes center stage in Washington

19 augustus
De lèste Amerikaanse militaire op gevechsmissie verlaote Irak.CNN.com - Last U.S. combat convoys has left Iraq

31 mei
De Israëlische marien euvervèlt e konvooi van zes sjeper mit hölpgeujer op waeg nao de Gazasjtroek. Daobie valle zeker 10 doeje.CNN.com - 10 dead as Israeli forces storm Gaza aid convoy

2009
12 juni
In Iran waere presidentsverkezinge gehawwe, die door de zittende president Mahmoed Ahmadinedjad waere gewonne. De oppositie ónger kandidaat Mir-Hoessein Moessavi besjöldig de machhöbbers van fraud.

16 jannewarie
Israël sjtaakt 't vure in d'r Gazesjtrook en trèkt zich truuk, noe wie 't polletiek machtsvacuüm in de VS aafgelope is.

3 jannewarie
Nao 'n waek van lochaanvalle trèk 't Israëlisch laeger de Gazasjtroek in óm 't regerend Hamas aaf te zètte.

Midde-Oeste
!M